open-index/open-wikipedia-markdown huggingface dataset:
Μαργαρίτα της Βρετάνης (1392-1428)

Η **Μαργαρίτα**, γαλλ.: *Marguerite de Bretagne* **(**1392 - 1428) από τον Οίκο του Ντρε, είναι κόρη του Ιωάννη Δ΄ δούκα της Βρετάνης και της Ιωάννας των Εβρέ, κόρης του Καρόλου Β΄ της Ναβάρρας. 

## Βιογραφία
Παντρεύτηκε στις 26 Ιουνίου 1407 στη Νάντη με τον Αλαίν Θ΄ υποκόμη του Ροάν. Από αυτή την ένωση γεννήθηκαν ένας γιος και τέσσερις κόρες:

* Αλαίν (1408–1449 στην έδρα του Φουζέρ), κόμης του Ποροέ, νυμφεύτηκε το 1443 την εξαδέλφη του Γιολάντ ντε Λαβάλ (11 Οκτωβρίου 1431 στη Νάντη - 1487), κόρη του Γκυ ΙΔ΄ του Λαβάλ και της Ισαβέλλας της Βρετάνης.
* Βεατρίκη (απεβ. 1418), απεβ. νέα, αρραβωνιάστηκε για ένα διάστημα με τον Ζιλ ντε Ριε (1404-1440), βαρόνο του Ριε.
* Ιωάννα (1415 - μετά το 1459), παντρεύτηκε στις 11 Φεβρουαρίου 1442 τον Φρανσουά Α΄ του Ριέ (11 Αυγούστου 1418 – 20 Νοεμβρίου 1458 ), κύριο του Ριέ (Rieux) & του Ροσφόρ, κόμη του Αρκούρ, κύριο του Αλσεράκ, υποκόμη του Ντόνζ, σύμβουλο και θαλαμηπόλο του Φραγκίσκου Α΄ της Βρετάνης, ιππότη του Τάγματος της Ερμίνας, αρχιθαλαμηπόλο του δελφίνου Λουδοβίκου (ΙΑ΄).
* Mαργαρίτα (απεβ. το 1496 στο Κονιάκ), κόμισσα της Aνγκουλέμ με τον γάμο της στις 31 Αυγούστου 1449 με τον Ιωάννη της Ορλεάνης, κόμη του Ανγκουλέμ (1399-1467). Εξ ου και η διαδοχή όλων των βασιλέων της Γαλλίας από το 1515: πρώτα με τον Οίκο των Βαλουά-Ανγκουλέμ με τον εγγονό τους Φραγκίσκο Α΄, και μετά με τον Οίκο των Boυρβόνων με τον δισεγγονό τους Ερρίκο Δ΄ από το 1589.
* Αικατερίνη (π. 1425 - μετά το 1471), παντρεύτηκε στις 22 Απριλίου 1429 τον Ιακώβου του Ντινάν (απεβ. 30 Απριλίου 1444 ), ιππότη με λάβαρο, κύριο του Μπωμανουάρ, Moνταφιλάν & Μποντιστέρ, διοικητή του Ζοσελέν, κυβερνήτη του Σαμπλέ. μεγάλο οινοχόο της Γαλλίας, γιο του Καρόλου του Ντινάν και της Ιωάννας του Μπωμανουάρ. Η Αικατερίνη έγινε σύζυγος σε δεύτερο γάμο, στις 20 Σεπτεμβρίου 1447, τού Ιωάννη του Αλμπρέ (1430 - 3 Ιανουαρίου 1468 ), υποκόμη του Ταρτά. Εξ ου και ο δισεγγονός τους, ο βασιλιάς Ερρίκος Δ΄, και από αυτόν όλοι οι βασιλείς των Βουρβόνων.

## Πρόγονοι

## Παραπομπές

Κατηγορία:Οίκος του Ροάν
Κατηγορία:Οίκος του Ντρε
Yokosuka H5Y

Η αεράκατος ναυτικής αναγνώρισης **Yokosuka H5Y** παρήχθη σε μικρούς αριθμούς για το Ιαπωνικό Αυτοκρατορικό Ναυτικό. Εντάχθηκε σε υπηρεσία το 1938 και παρέμεινε μονάδες πρώτης γραμμής για σύντομο χρονικό διάστημα. Οι Σύμμαχοι απέδωσαν στον συγκεκριμένο τύπο αεροσκάφους την ονομασία αναφοράς «**Cherry**».

## Σχεδιασμός και ανάπτυξη
Η εταιρεία Yokosuka ανέπτυξε την H5Y για να καλύψει απαίτηση του Ναυτικού που περιέγραφε μια δικινητήρια αεράκατο ναυτικής αναγνώρισης που θα είχε τις επιδόσεις των σύγχρονών της τετρακινητήριων τύπων αλλά θα ήταν φθηνότερη στην κατασκευή και την συντήρηση. Ολοκληρώθηκαν δύο πρωτότυπα το 1936.

Ως προς τη γενική διάταξη η H5Y ήταν μία μικρότερων διαστάσεων εκδοχή της αερακάτου Kawanishi H6K. Οι επιδόσεις της ήταν όμως υποδεέστερες ενώ υπήρχαν και δομικές αστοχίες εξαιτίας των οποίων υπήρξαν καθυστερήσεις στην παραγωγή. Κατασκευάστηκαν μόλις είκοσι αεροσκάφη μέχρι το 1941, Τα πρώτα παραδόθηκαν το 1939 όμως σύντομα διακόπηκε η παραγωγή τους. Στα πρώτα χρόνια του Β΄ Παγκοσμίου Πολέμου ορισμένες αξιοποιήθηκαν σε ανθυποβρυχιακές αποστολές σε παράκτιες ζώνες, όμως σύντομα αποσύρθηκαν από τις μονάδες πρώτης γραμμής και χρησιμοποιήθηκαν σε ως μεταγωγικά ή εκπαιδευτικά.

## Εκδόσεις
;H5Y
: Δύο πρωτότυπα.

;H5Y1
:Δεκαοκτώ αεροσκάφη παραγωγής.

## Χρήστες
; Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* 

H5K
Κατηγορία:Αεράκατοι
Κατηγορία:Αεροσκάφη ναυτικής αεροπορίας
Κατηγορία:Αεροσκάφη ναυτικής συνεργασίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Μπούκβε

Το **Μπούκβε** (*Bukve*) είναι χωριό στον Δήμο Βίτεζ του Καντονίου Κεντρικής Βοσνίας, στη Βοσνία και Ερζεγοβίνη. Είναι κτισμένο σε υψόμετρο περί τα 550 μέτρα πάνω από την επιφάνεια της θάλασσας και βρίσκεται λίγα μόλις χιλιόμετρα βόρεια από την κωμόπολη Βίτεζ.

## Δημογραφία
Σύμφωνα με την απογραφή του 2013 ο πληθυσμός του Μπούκβε ήταν 210 κάτοικοι, έναντι 282 κατοίκων το 1991 και 435 το 1961. Στην απογραφή του 2013, από τους 210 κατοίκους οι 206 δήλωσαν Μποσνιάκοι και οι 4 δήλωσαν Κροάτες.

## Παραπομπές


Μπουκβε
Γκάτσιτσε

Το **Γκάτσιτσε** (βοσν. *Gaćice*) είναι χωριό στον Δήμο Βίτεζ του Καντονίου Κεντρικής Βοσνίας, στη Βοσνία και Ερζεγοβίνη. Είναι κτισμένο σε υψόμετρο περί τα 505 μέτρα πάνω από την επιφάνεια της θάλασσας και είναι πλέον σχεδόν ενωμένο οικιστικά με την κωμόπολη Βίτεζ, ευρισκόμενο μόλις 1,5 χιλιόμετρο δυτικά από το κέντρο της.

## Δημογραφία
Σύμφωνα με την απογραφή του 2013 ο πληθυσμός του Γκάτσιτσε ήταν 625 κάτοικοι, έναντι 632 κατοίκων το 1991 και 555 το 1971. Στην απογραφή του 2013, το 46,9% των κατοίκων του χωριού δήλωσαν Μποσνιάκοι, το 45,0% δήλωσαν Κροάτες, ενώ ένας κάτοικος δήλωσε Σέρβος και οι υπόλοιποι 50 κάτοικοι δήλωσαν διάφορες άλλες εθνότητες ή δεν απάντησαν.

## Παραπομπές


Γκατσιτσε
Γκόρνα Βετσερίσκα

Η **Γκόρνα Βετσερίσκα** (βοσν. *Gornja Večeriska*) είναι χωριό στον Δήμο Βίτεζ του Καντονίου Κεντρικής Βοσνίας, στη Βοσνία και Ερζεγοβίνη. Είναι κτισμένη σε υψόμετρο περίπου 500 μέτρα πάνω από την επιφάνεια της θάλασσας και βρίσκεται 4 χιλιόμετρα δυτικά από την κωμόπολη Βίτεζ.

## Δημογραφία
Σύμφωνα με την απογραφή του 2013 ο πληθυσμός της Γκόρνα Βετσερίσκα ήταν 374 κάτοικοι, έναντι 437 κατοίκων το 1991 και 341 το 1961. Στην απογραφή του 2013, από τους 374 κατοίκους οι 368 δήλωσαν Κροάτες (ποσοστό 98,4%), ενώ ένας κάτοικος δήλωσε Μποσνιάκος και οι υπόλοιποι 5 κάτοικοι δήλωσαν διάφορες άλλες εθνότητες ή δεν απάντησαν.

## Παραπομπές


Γκορνα Βετσερισκα
Ναντιότσι

Το **Ναντιότσι** (βοσν. *Nadioci*) είναι χωριό στον Δήμο Βίτεζ του Καντονίου Κεντρικής Βοσνίας, στη Βοσνία και Ερζεγοβίνη. Είναι κτισμένο σε υψόμετρο περί τα 400 μέτρα πάνω από την επιφάνεια της θάλασσας και βρίσκεται 5 χιλιόμετρα ανατολικά από την κωμόπολη Βίτεζ.

## Δημογραφία
Σύμφωνα με την απογραφή του 2013 ο πληθυσμός του Ναντιότσι ήταν 332 κάτοικοι. Από τους 332 κατοίκους οι 316 δήλωσαν Κροάτες (ποσοστό 95,2%), οι 11 δήλωσαν Μποσνιάκοι και οι τρεις δήλωσαν Σέρβοι.

## Παραπομπές


Ναντιοτσι
Βουκοβίνε

Το **Βουκοβίνε** (βοσν. *Vukovine*, δεν πρέπει να συγχέεται με την περιοχή της Βουκοβίνας) είναι χωριό στον Δήμο Ζαβιντόβιτσι του Καντονίου Ζένιτσα-Ντόμποϊ, στη Βοσνία και Ερζεγοβίνη. Είναι κτισμένο σε υψόμετρο περίπου 530 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Βουκοβίνε ήταν 138 κάτοικοι. Από αυτούς οι 131 δήλωσαν Μποσνιάκοι (ποσοστό 94,4%) και οι τρεις δήλωσαν Σέρβοι.

## Παραπομπές


Βουκοβινε
Ειδικά δικαιώματα ανάληψης

Ως **ειδικά δικαιώματα ανάληψης**, **ειδικά τραβηχτικά δικαιώματα** (**Special Drawing Rights**) ορίζεται η ειδική λογιστική μονάδα συναλλαγματικών διαθεσίμων που ορίζεται  από το Διεθνές Νομισματικό Ταμείο (ΔΝΤ). Τα SDR είναι λογιστικές μονάδες για το ΔΝΤ και όχι ένα νόμισμα αυτό καθαυτό. Αντιπροσωπεύουν αξίωση σε νόμισμα που κατέχεται από χώρες μέλη του ΔΝΤ για το οποίο μπορούν να ανταλλάσσονται. Δημιουργήθηκε το 1969 για να συμπληρώσουν ένα έλλειμμα προτιμώμενων συναλλαγματικών αποθεματικών, δηλαδή χρυσού και δολλαρίων ΗΠΑ. Ο κωδικός νομίσματος ISO 4217 για ειδικά τραβηκτικά δικαιώματα είναι XDR και ο αριθμητικός κωδικός είναι 960.

Τα ΕΤΔ, ΕΔΑ ή SDR κατανέμονται από το ΔΝΤ σε χώρες και δεν μπορούν να κατέχονται ή να χρησιμοποιούνται από ιδιώτες. Ο αριθμός των υφιστάμενων ΕΤΔ ήταν περίπου 21,4 δισεκατομμύρια XDR τον Αύγουστο του 2009. Κατά τη διάρκεια της παγκόσμιας χρηματοπιστωτικής κρίσης του 2008, διετέθησαν επιπλέον 182,6 δισεκατομμύρια XDR για την «παροχή ρευστότητας στο παγκόσμιο οικονομικό σύστημα και τη συμπλήρωση των επίσημων αποθεματικών των χωρών μελών». Μέχρι τον Οκτώβριο του 2014, ο αριθμός των ΕΤΔ που υπήρχαν ήταν 204 δισεκατομμύρια XDR. Λόγω της οικονομικής πίεσης που προκλήθηκε από την πανδημία του COVID-19, αρκετοί υπουργοί Οικονομικών φτωχότερων χωρών ζήτησαν μια νέα κατανομή για τη στήριξη των οικονομιών μελών καθώς αναζητούν τρόπους ανάκαμψης και ορισμένοι οικονομολόγοι ζήτησαν η κατανομή να φτάσει τα 4T $. Τον Μάρτιο του 2021, το G24 και άλλοι πρότειναν μια κατανομή 500 δισεκατομμυρίων δολλαρίων για τον σκοπό αυτόν. Ως απάντηση, διετέθησαν 456.5 δισεκατομμύρια XDR (περίπου 650 δισεκατομμύρια δολάρια ΗΠΑ) στις 23 Αυγούστου 2021.

Η αξία ενός SDR βασίζεται σε μία στάθμιση βασικών διεθνών νομισμάτων που εξετάζεται από το ΔΝΤ κάθε πέντε χρόνια. Οι σταθμίσεις που αποδίδονται στα νομίσματα στο καλάθι XDR προσαρμόζονται ώστε να λαμβάνεται υπόψη η τρέχουσα εξέχουσα θέση τους όσον αφορά το διεθνές εμπόριο και τα εθνικά συναλλαγματικά αποθέματα. Από τον Αύγουστο του 2023, το καλάθι XDR αποτελείται από τα ακόλουθα πέντε νομίσματα: δολλάριο ΗΠΑ 43,38%, ευρώ 29,31%, κινεζικό γουάν 12,28%, γιεν Ιαπωνίας 7,59%, βρετανική λίρα 7,44%.

## Δείτε επίσης
* Ευρωπαϊκή λογιστική μονάδα ή ECU

## Παραπομπές


Κατηγορία:Αγορά συναλλάγματος
Κατηγορία:Διεθνές Νομισματικό Ταμείο
Ιωάννης ΣΤ΄ του Αρκούρ

Ο **Ιωάννης ΣΤ΄**, γαλλ.: *Jean d'Harcourt, Aumale, Elbeuf* (1 Δεκεμβρίου 1342 – 28 Φεβρουαρίου 1389) από τον Οίκο του Αρκούρ, ήταν κόμης του Αρκούρ. Ήταν γιος του Ιωάννη Ε΄ κόμη του Αρκούρ και της Λευκής του Ποντιέ , που ήταν αδελφή της Ιωάννας του Ποντιέ (Ponthieu).

## Βιογραφία
Διαδέχτηκε τις κομητείες του πατέρα του Ωμάλ & Αρκούρ και τη βαρονία του Eλμπέφ κατά την εκτέλεσήη εκείνου το 1356.

Το 1359 ο Ιωάννης νυμφρεύτηκε την Αικατερίνη των Βουρβόνων (1342–1427),  κόρη του Πέτρου Α΄ δούκα του Μπουρμπόν. Απέκτησαν τα εξής παιδιά:

* Κάρολος (1366-1384), απεβ. 18 ετών.
* Ιωάννης Ζ' (1370-1452).
* Λουδοβίκος (1382–1422), υποκόμης του Σατελερώ και κύριος του Άαρσοτ στο Mεζιέρ, αρχιεπίσκοπος της Ρουέν.
* Μπλανς (απεβ. το 1431), ηγουμένη του Φοντεβρώ.
* Ισαβέλλα (1371–1443), το 1383 παντρεύτηκε τον Υμπέρ Η΄ του Tουάρ αν Βιλάρ.
* Ιωάννα (1372–1456), κυρία του Μονταίγκλ, το 1393 παντρεύτηκε τον Γουλιέλμο Β΄ των Νταμπιέρ μαρκήσιο του Ναμύρ.
* Μαρία, το 1405 παντρεύτηκε τον Ράιναλντ Α΄ δούκα του Χέλρε και του Γύλιχ (απεβ. 1423) και το 1426 νυμφεύτηκε τον Ρούπερτ των Γύλιχ (απεβ. 1431), γιο του Αδόλφου δούκα του Γύλιχ-Μπεργκ.
* Αικατερίνη, μοναχή.
* Mαργαρίτα (γενν. 1378), κυρία του Λονγκυεβίλ και Πλαιν, παντρεύτηκε τον Ιωάννη Β΄ κύριο του Εστουτεβίλ, μητέρα του Γκυγιώμ του Εστουτεβίλ.
* Ιωάννα, μοναχή.

## Αναφορές

## Πηγές
* 

Κατηγορία:Γάλλοι ευγενείς
Γλειφιτζούρι μπαστουνάκι

Το **γλειφιτζούρι μπαστουνάκι** είναι γλύκισμα σε σχήμα μπαστουνιού, που συχνά συνδέεται με την περίοδο των Χριστουγέννων, καθώς και την Ημέρα του Αγίου Νικόλαου. Είναι παραδοσιακά λευκό με κόκκινες λωρίδες και με γεύση μέντα, αλλά τα μπαστούνια παρασκευάζονται επίσης σε μια ποικιλία άλλων γεύσεων και χρωμάτων.

## Ιστορία
Ένα αρχείο της έκθεσης του 1837 της Εταιρείας Φιλάνθρωπων Μηχανικών της Μασαχουσέτης, όπου τα γλυκά ήταν μέρος διαγωνισμού, αναφέρει «γλύκισμα ράβδου». Μια συνταγή για ίσια μπαστούνια μέντας, λευκά με χρωματιστές λωρίδες, δημοσιεύθηκε στο *The Complete Confectioner, Pastry-Cook, and Baker*, το 1844. Ωστόσο, η παλαιότερη τεκμηρίωση ενός «γλειφιτζουριού μπαστουνάκι» βρίσκεται στο διήγημα *Tom Luther's Stockings*, που δημοσιεύθηκε στο *Ballou's Monthly Magazine* το 1866. Περιγράφεται ως «μαμούθ» σε μέγεθος, δεν αναφέρεται χρώμα ή γεύση. Το μηνιαίο περιοδικό *The Nursery*, αναφέρει τα «γλειφιτζούρια μπαστουνάκι» σε σχέση με τα Χριστούγεννα το 1874, και το περιοδικό *Babyland* περιγράφει «μεγάλα, στρεβλά γλειφιτζούρια μπαστουνάκι» που κρεμάστηκαν σε ένα χριστουγεννιάτικο δέντρο το 1882.

## Παραπομπές



Κατηγορία:Χριστουγεννιάτικα εδέσματα
Κατηγορία:Χριστουγεννιάτικες διακοσμήσεις
Κατηγορία:Ζαχαρώδη παρασκευάσματα
Βιλαέτι της Κασταμονής

Το **Βιλαέτι της Κασταμονής** (οθωμανικά τουρκικά: *Vilāet-i Kastamuni*) ήταν διοικητική εδαφική οντότητα της Οθωμανικής Αυτοκρατορίας, ιδρύθηκε το 1867 και καταργήθηκε το 1922. Στις αρχές του 20ου αιώνα, το βιλαέτι φέρεται να είχε έκταση 19.300 τετραγωνικά μίλια (50.000 km2), ενώ τα προκαταρκτικά αποτελέσματα της πρώτης οθωμανικής απογραφής του 1885 (δημοσιεύθηκε το 1908) έδωσαν τον πληθυσμό ως 1.009.460. Η ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικασιακή» ανάλογα με την περιοχή από την οποία συγκεντρώθηκαν.

## Ιστορία
Το βιλαέτι της Κασταμονής, μια διοικητική διαίρεση πρώτου επιπέδου της Οθωμανικής Αυτοκρατορίας, ιδρύθηκε το 1867 και καταργήθηκε το 1922. Στη δεκαετία του 1920, ο Βρετανός γεωγράφος Τζορτζ Γουόλτερ Προθέρο περιέγραψε την περιοχή ως ορεινή, υποδεικνύοντας ένα τραχύ και ποικίλο έδαφος. Αυτό θα είχε επηρεάσει τον τρόπο ζωής και την κουλτούρα των κατοίκων, οδηγώντας πιθανότατα σε κοινότητες που ήταν απομονωμένες η μία από την άλλη λόγω του δύσκολου τοπίου.

Ο πληθυσμός εκείνη την εποχή ήταν κυρίως μουσουλμανικός. Αυτή η θρησκευτική πλειοψηφία θα είχε διαμορφώσει τα κοινωνικά και πολιτιστικά πρότυπα της περιοχής, επηρεάζοντας πτυχές όπως τα νομικά συστήματα, η εκπαίδευση και τα καθημερινά έθιμα. Είναι σημαντικό να σημειωθεί ότι ενώ ο πληθυσμός ήταν κυρίως μουσουλμάνος, ήταν πιθανότατα διαφορετικός όσον αφορά την εθνικότητα, τη γλώσσα και τις πολιτιστικές πρακτικές.

## Οικονομία
Το βιλαέτι δεν ήταν γνωστό για τη μεγάλη αγροτική παραγωγή, παρά το γεγονός ότι είχε περιγραφεί ως εύφορο έδαφος το 1920. Το μεγαλύτερο μέρος της γεωργικής παραγωγής διατηρείται εντός του βιλαέτι, καταναλώνεται από τον πληθυσμό. Αυτό που παρήχθη περιελάμβανε σιτάρι, κριθάρι, καλαμπόκι, ρεβίθια, χολή και βελανίδια. Στην περιοχή παράχθηκε και μικρή ποσότητα οπίου και βαμβακιού. Η μεταξουργία δραστηριοποιήθηκε στη νότια περιοχή σε μικρή κλίμακα, όπως και η κτηνοτροφία. Η περιοχή χρησιμοποιείται για την εξόρυξη μολύβδου και νικελίου.

Στο βιλαέτι της Κασταμονής παράγονταν επίσης υφάσματα από μαλλί και κατσικίσιο τρίχωμα, τα οποία πωλούνταν κυρίως στους ντόπιους. Η Σινώπη παρήγαγε και βαμβακερό ύφασμα, με λεπτομερές κέντημα. Στο δυτικό τμήμα του βιλαετιού κατασκευάζονταν κιλίμια. Η Σινώπη και το Ινέμπολου ήταν και τα δύο κέντρα ναυπήγησης σκαφών.

## Παραπομπές


Κασταμονης
Yokosuka K1Y

Το**Yokosuka K1Y** ήταν μονοκινητήριο διπλάνο εκπαιδευτικό αεροσκάφος της δεκαετίας του 1920. Κατασκευάστηκαν εκατό περίπου μονάδες για το Ιαπωνικό Αυτοκρατορικό Ναυτικό, που διατήρησε αεροσκάφη αυτού του τύπου σε ενεργό υπηρεσία μέχρι τη δεκαετία του 1930.

## Σχεδιασμός και ανάπτυξη
Το 1924 ανατέθηκε στη Yokosuka να αναπτύξει το αεροσκάφος που θα αντικαθιστούσε τα υδροπλάνα εκπαιδευτικά Yokosuka I-go Ko-gata και Avro 504 του Ναυτικού. Το αεροσκάφος που προέκυψε ήταν ένα διπλάνο ξύλινης κατασκευής με υφασμάτινη επικάλυψη. Προωθούνταν από εξακύλινδρο υδρόψυκτο εν σειρά κινητήρα των 130 hp και διέθετε σταθερό σύστημα προσγείωσης ή, εναλλακτικά, πλωτήρες που καθιστούσαν δυνατή τη χρήση του σαν υδροπλάνο.

Το πρωτότυπο πραγματοποίησε την πρώτη του πτήση το 1925 και έλαβε την ονομασία E1Y.

## Επιχειρησιακή ιστορία
Ο τύπος έγινε δεκτός από το Ναυτικό τον Οκτώβριο του 1925. Στη συνέχεια παρήχθησαν 104 αεροσκάφη από τις Nakajima, Kawanishi,  Watanabe και Yokosuka. Τα Κ1Υ ήταν τα κύρια υδροπλάνα εκπαιδευτικά του Ναυτικού μέχρι την αντικατάστασή τους από τα Yokosuka K4Y, που άρχισε το 1933. Μάλιστα ορισμένα K1Y παρέμειναν σε υπηρεσία μέχρι τα πρώτα χρόνια του Β΄ Παγκοσμίου Πολέμου.

## Εκδόσεις
; K1Y1
: Έκδοση με συμβατικό σύστημα προσγείωσης.

; K1Y2
: Υδροπλάνο εκπαιδευτικό.

## Χρήστες
; Ιαπωνία
: Αεροπορική Υπηρεσία του Ιαπωνικού Αυτοκρατορικού Ναυτικού

## Παραπομπές


## Βιβλιογραφία
*Mikesh, Robert and Shorzoe Abe. *Japanese Aircraft 1910-1941*. London:Putnam, 1990. .

## Εξωτερικοί σύνδεσμοι
* 

K1Y
Κατηγορία:Εκπαιδευτικά αεροσκάφη
Κατηγορία:Υδροπλάνα
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Αγνή της Σαβοΐας (1445-1508)

Η **Αγνή** (γαλλ.: *Agnès de Savoie*, 1445 - 1508) ήταν πριγκίπισσα από τον Οίκο της Σαβοΐας, δωδέκατο παιδί του Λουδοβίκου δούκα της Σαβοΐας και της Άννας των Πουατιέ-Λουζινιάν, κόρης του Ιανού, βασιλιά της Κύπρου.

## Βιογραφία
Η Αγνή της Σαβοΐας γεννήθηκε το 1445. Ήταν η τρίτη κόρη του Λουδοβίκου δούκα της Σαβοΐας και της Άννας, πριγκίπισσας  Κύπρου. Η αδελφή της, Καρλόττα της Σαβοΐας, παντρεύτηκε τον Λουδοβίκο ΙΑ΄ της Γαλλίας.

Στις 2 Ιουλίου 1466 παντρεύτηκε τον Φραγκίσκο Α' των Ορλεάνης-Λονγκυεβίλ  (1447–1491), γιο του Ιωάννη κόμη του Ντυνουά και της Μαρίας του Αρκούρ.

Μαζί απέκτησαν δυο παιδιά:
* Φραγκίσκος Β΄ (1470–1512), κόμης του Ντυνουά, Λονγκυεβίλ, κ.λπ., πρώτος δούκας του Λονγκυεβίλ, χωρίς απογόνους.
* Λουδοβίκος Α' (1480-1516), κόμης του Μονγκομερύ, πρίγκιπας του Σαλέ-Αγιόν, και υποκόμης του Αμπερβίλ, μετά δούκας του Λονγκυεβίλ, κ.λπ., μετά τον αδελφό του. Οι απόγονοί του συνέχισαν στη διαδοχή.

Ο σύζυγός της απεβίωσε το 1491 και η ίδια στις 15 Μαρτίου 1508 στο Παρίσι. Ο τάφος της, που βρίσκεται στο βασιλικό αβαείο του Σαιν-Ζενεβιέβ-ντυ-Μον, τοποθετήθηκε κοντά στα σκαλιά του ιερού με το εξής επίγραμμα:

: «EXIGUO CLAUDUNTUR HOC SAXO INTESTINA NOBILIS DOMINAE AGNETIS DE SABAUDIA, UXORIS QUONDAM ILLUSTRISSIMI VIRI FRANCISCI, COMITIS DUGNENSIS; MOLEM AUTEM CORPORIS EXUIT SEXTO DECIMO MARTII, ANNO INCARNATI VERBI M° D° VIII°» Δηλ. Για λίγο κλείεται σε αυτή την πέτρα η σορός της ευγενούς δέσποινας Αγνής της Σαβοΐας, συζύγου του κάποτε επιφανούς ανδρός Φραγκίσκου κόμη Ντυνουά. Το σώμα της αποτέθηκε στις 16 Μαρτίου, έτος ενσάρκωσης του Λόγου 1508.

## Παραπομπές


## Εξωτερικοί σύνδεσμοι
* 

Κατηγορία:Οίκος της Σαβοΐας
Υπάρχω (ταινία)

Το ***Υπάρχω*** είναι ελληνική βιογραφική ταινία του 2024, σε σενάριο Κατερίνας Μπέη και σκηνοθεσία Γιώργου Τσεμπερόπουλου. Η ταινία βασίζεται στη ζωή του λαϊκού τραγουδιστή Στέλιου Καζαντζίδη. Πρωταγωνιστεί ο Χρήστος Μάστορας. Η ταινία κυκλοφόρησε στις 19 Δεκεμβρίου 2024 από την Tanweer.

Στην ταινία ο Στέλιος Καζαντζίδης δίνει συνέντευξη σε νεαρό δημοσιογράφο στα τέλη της δεκαετίας του 1970, στην οποία αφηγείται επεισόδια από τη ζωή του, όπως τη σχέση με τον πατέρα του, ο οποίος δολοφονήθηκε από παρακρατικούς εθνικόφρονες, τον αδελφό και την μητέρα του, τη δύσκολη νεανική ζωή του, τις σχέσεις του με την Καίτη Γκρέυ και τη Μαρινέλλα, τις κόντρες του με τις δισκογραφικές, την απόσυρσή του από τα νυχτερινά κέντρα και την επιστροφή στη δισκογραφία με τον δίσκο *Υπάρχω*.

Η ταινία έκοψε 117.680 εισιτήρια το πρώτο τετραήμερο προβολής, το μεγαλύτερο άνοιγμα της χρονιάς στην Ελλάδα. Μέχρι την αργία των Θεοφανίων είχε κόψει 579.978 εισιτήρια.

## Διανομή
* Χρήστος Μάστορας, ως Στέλιος Καζαντζίδης
* Κλέλια Ρένεση, ως Καίτη Γκρέυ
* Ασημένια Βουλιώτη, ως Μαρινέλλα
* Αγορίτσα Οικονόμου, ως Γεσθημανή Καζαντζίδη
* Δημήτρης Καπουράνης, ως Γιώργος Λιάνης
* Άννα Συμεωνίδου, ως Βάσω Καζαντζίδη
* Γιώργος Καραμίχος, ως Μάκης Μάτσας
* Νίκος Ψαρράς, ως Τάκης Λαμπρόπουλος
* Γιώργος Γιαννόπουλος, ως Βασίλης Χειλάς
* Γιάννης Εγγλέζος, ως Γιάννης Παπαϊωάννου
* Γιώργος Γάλλος, ως Πυθαγόρας
* Μαρία Φιλίππου, ως Ελισσώ
* Αλέξανδρος Μπουρδούμης, ως Κλεάνθης Μαρόπουλος
* Διαμαντής Καραναστάσης, ως Μανώλης Χιώτης
* Περικλής Σιούντας, ως Χρήστος Νικολόπουλος
* Μιχάλης Βαλάσογλου, ως Άκης Πάνου
* Ευθύμης Χαλκίδης, ως Ηλίας
* Φοίβος Παπακώστας, ως Ζήσης
* Πανάγος Ιωακείμ, ως Μάνθος Βενέτης
* Άρης Νούσης, ως Χωριάτης οπαδός του Στέλιου
* Φώτης Πετρίδης ως Αφεντικό του Στέλιου

## Βραβεύσεις
Στα βραβεία Ίρις 2025 της Ελληνικής Ακαδημίας Κινηματογράφου η ταινία κέρδισε 2 βραβεία: το βραβείο β΄ γυναικείου ρόλου για την Κλέλια Ρενέση και το βραβείο ενδυματολογίας για την Μαρία Κοντοδήμα.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2024
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2020
Κατηγορία:Ελληνικές βιογραφικές ταινίες
Κατηγορία:Ελληνικές δραματικές ταινίες
κατηγορία:Ελληνικές ιστορικές ταινίες
Κατηγορία:Ταινίες γυρισμένες στην Ελλάδα
Αικατερίνη του Νεβέρ

Η **Αικατερίνη**, γαλλ.: Catherine de Gonzague de Nevers (21 Ιανουαρίου 1568–1 Δεκεμβρίου 1629) από τον Οίκο των Γκοντζάγκα, ήταν Γαλλίδα που έγινε με τον γάμο της δούκισσα του Λονγκυεβίλ. Ήταν σύζυγος του Ερρίκου Α΄ δούκα του Λονγκυεβίλ και ανέλαβε ως επίτροπος του Nεσατέλ (τώρα μέρος της Ελβετίας) για 16 χρόνια, κατά τη διάρκεια της ανηλικιότητας τού γιου της.

## Βιογραφία
Η Αικατερίνη γεννήθηκε στο Νεβέρ της Γαλλίας ως η μεγαλύτερη κόρη του Λουδοβίκου πρίγκιπα της Μάντοβας και μέλος της ισχυρής ιταλικής οικογένειας Γκονζάγκα (γιου τής Μαργαρίτας Παλαιολογίνας) και της ευγενούς Ερριέττας των Λα Μαρκ δούκισσας του Νεβέρ, κόρης του Φραγκίσκου Α΄ δούκα του Νεβέρ.   Η Αικατερίνη αναφέρεται μερικές φορές ως πριγκίπισσα Αικατερίνη. Η Αικατερίνη των Μεδίκων σύζυγος του Ερρίκου Β΄ της Γαλλίας ήταν η ανάδοχός (νονά) της, και έδωσε στο βρέφος το όνομά της. Κατά τη διάρκεια τής ζωής η Αικατερίνη κατείχε αρκετούς επίσημους τίτλους, όπως Αικατερίνη Γκοντζάγκα (από τον πατέρα της) της Κλέβης (από τη μητέρα της), δούκισσα των Λονγκυεβίλ & Τουτβίλ (από τον σύζυγό της). 

Το 1588 στο ανάκτορο του Λούβρου στο Παρίσι,  η Αικατερίνη παντρεύτηκε τον Ερρίκο Α΄ των Βαλουά-Ορλεάνης δούκα του Λονγκυεβίλ, πρίγκιπα του Νεσατέλ (1568–1595), με τον οποίο απέκτησε έναν γιο, τον Ερρίκο Β΄ (1595–1663). Ο Ερρίκος Β΄ έγινε κληρονόμος τής περιουσίας τού πατέρα του, όταν εκείνος απεβίωσε την ίδια χρονιά που γεννήθηκε ο Ερρίκος Β΄. Στα πρώτα χρόνια του παιδιού, η πεθερά της Mαρία Β΄ του Σαιν-Πολ (μία από τις πολλές γυναίκες με το όνομα Mαρία των Βουρβόνων) υπηρέτησε ως επίτροπος, και μετά το τέλος της η Αικατερίνη ανέλαβε την επιτροπεία τής κομητείας τού Νεσατέλ (Neuchâtel). Όταν ο Ερρίκος Β' έφτασε στην ηλικία των 18 ετών, ανέλαβε την ηγεσία από τη μητέρα του.  

Αυτή ίδρυσε πολλές εκκλησίες και μοναστήρια. Το Συμβούλιο του Πριγκιπάτου του Nεσατέλ επέτρεψε στην Αικατερίνη να κτίσει μια εκκλησία εκεί, η οποία καθαγιάστηκε στις 2 Δεκεμβρίου 1604. 

Το 1613 η Αικατερίνη ίδρυσε την εκκλησία Nοτρ-Νταμ ντε Γκρας στο έδαφος της Βιλ λ'Εβέκ κοντά στο Παρίσι, και το 1615 αναζήτησε μια συγγενή, τη Λουίζα ντε Πιερεβίβ, μια αρχάρια στο αβαείο Σαιντ-Αβί-λε-Γκυεπιέρ στην Κοιλάδα του Λίγηρα, για να βοηθήσει στην ίδρυσή της. 

Η Αικατερίνη απεβίωσε στα 61 της έτη στο Παρίσι, την 1η Δεκεμβρίου 1629, και τάφηκε στο μοναστήρι της Μονής Καρμηλιτών, που είχε ιδρύσει. 

## Οικογένεια
Το 1588 στο ανάκτορο του Λούβρου στο Παρίσι,  η Αικατερίνη παντρεύτηκε τον Ερρίκο Α΄ των Βαλουά-Ορλεάνης δούκα του Λονγκυεβίλ, πρίγκιπα του Νεσατέλ (1568–1595), με τον οποίο απέκτησε έναν γιο, τον Ερρίκο Β΄ (1595–1663).

## Πρόγονοι


## Παραπομπές


Κατηγορία:Οίκος των Γκοντζάγκα
Κατηγορία:Ιταλοί ευγενείς
Υπάρχω

Ο όρος **Υπάρχω** μπορεί να αναφέρεται στα εξής:
* Υπάρχω (δίσκος) - δίσκος του Στέλιου Καζαντίδη
* Υπάρχω (ταινία) - ελληνική ταινία του 2024
* Υπάρχω (μυθιστόρημα) - μυθιστόρημα επιστημονικής φαντασίας του Κέβιν Μπρουκς
Γκλομπαρίτσα

Η **Γκλομπαρίτσα** (βοσν. *Globarica*) είναι χωριό στον Δήμο του Ζέπτσε, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο στις όχθες του ποταμού Μπόσνα, σε μέσο υψόμετρο περίπου 200 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός της Γκλομπαρίτσα ήταν 637 κάτοικοι. Από αυτούς οι 630 δήλωσαν Κροάτες (ποσοστό 98,9%), οι 4 δήλωσαν Μποσνιάκοι και ένας δήλωσε Σέρβος.

## Παραπομπές


Κατηγορία:Οικισμοί του Ζέπτσε
Κατηγορία:Οικισμοί του Ζέπτσε με κροατική πληθυσμιακή πλειοψηφία
Ζελέτσε

Το **Ζελέτσε** (βοσν. *Želeće*) είναι χωριό στον Δήμο του Ζέπτσε, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο στις όχθες του ποταμού Μπόσνα, σε υψόμετρο περίπου 270 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Ζελέτσε ήταν 204 κάτοικοι, έναντι 410 το έτος 1991 και 375 το 1961. Από τους κατοίκους του 2013, το 58,3% δήλωσαν Μποσνιάκοι, το 39,2% δήλωσαν Σέρβοι και το 2,5% δήλωσαν Κροάτες.

## Παραπομπές


Ζελετσε
Οζιμίτσα

Η **Οζιμίτσα** (βοσν. *Ozimica*) είναι μεγάλο χωριό στον Δήμο του Ζέπτσε, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 265 μέτρα πάνω από την επιφάνεια της θάλασσας, στην κοιλάδα του μικρού ομώνυμου ποταμού, και απέχει περί τα 4,5 έως 5,5 χιλιόμετρα σε ευθεία γραμμή βόρεια από την πόλη Ζέπτσε.

## Δημογραφία
Σύμφωνα με την απογραφή του 2013 ο πληθυσμός της Οζιμίτσα ήταν 1.431 κάτοικοι. Από αυτούς το 50,5% δήλωσαν Μποσνιάκοι και το 48,4% δήλωσαν Κροάτες.

## Παραπομπές


Οζιμιτσα
Γιασίκοβατς (Βοσνία-Ερζεγοβίνη)

Το **Γιασίκοβατς** (βοσν. *Jasikovac*, σερβ. Јасиковац) είναι χωριό που ανήκει στους Δήμους του Τέοτσακ και του Ούγκλιεβικ, του Καντονίου της Τούζλα και της Σερβοβοσνιακής Δημοκρατίας αντιστοίχως, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 370 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Γιασίκοβατς ήταν 1.058 κάτοικοι. Από αυτούς, το 99,2% δήλωσαν Μποσνιάκοι, το 0,7% (7 κάτοικοι) δήλωσαν Σέρβοι και ένας κάτοικος δήλωσε Κροάτης. Οι 119 κατοικούσαν σε έδαφος που ανήκει στον Δήμο του Ούγκλιεβικ και οι 939 κατοικούσαν σε έδαφος που ανήκει στον Δήμο του Τέοτσακ.

## Παραπομπές


Γιασικοβατς
Κομητεία Τέρι (Τέξας)

Η **Κομητεία Τέρι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 11,831 κατοίκους. Η διοικητική πρωτεύουσα (*έδρα*) είναι το Μπράουνφιλντ.  Η κομητεία ιδρύθηκε το 1876 από τμήμα της κομητείας Μπέξαρ.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 891 τετραγωνικά μίλια (2.310 km2), εκ των οποίων 889 τετραγωνικά μίλια (2.300 km2) είναι ξηρά και 2,1 τετραγωνικά μίλια (5,4 km2) (0,2%) καλύπτονται από νερό.
### Γειτονικές κομητείες

* Κομητεία Χόκλεϊ (βόρεια)
* Κομητεία Λάμποκ (βορειοανατολικά)
* Κομητεία Λυνν (ανατολικά)
* Κομητεία Ντόσον (νοτιοανατολικά)
* Κομητεία Γκέινς (νότια)
* Κομητεία Γιοακούμ (δυτικά)
* Κομητεία Κόχραν (βορειοδυτικά)

## Παραπομπές


Κατηγορία:Κομητείες του Τέξας
Βασάριστε

Το **Βασάριστε** (βοσν. *Vašarište*) είναι χωριό στον Δήμο του Ζέπτσε, του Καντονίου Ζένιτσα-Ντόμποϊ, στη Βοσνία και Ερζεγοβίνη. Είναι κτισμένο σε υψόμετρο 252 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Βασάριστε ήταν 566 κάτοικοι. Από αυτούς οι 386 δήλωσαν Μποσνιάκοι (ποσοστό 68,2%) και οι 177 δήλωσαν Κροάτες.

## Παραπομπές


Βασαριστε
Κομητεία Βικτώρια (Τέξας)

Η **Κομητεία Βικτώρια** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 91,319 κατοίκους. Η διοικητική πρωτεύουσα της (*έδρα*) είναι Βικτώρια.  Η κομητεία ιδρύθηκε το 1836 και είναι μία από τις 23 αρχικές κομητείες της πολιτείας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 889 τετραγωνικά μίλια (2.300 km2), εκ των οποίων 882 τετραγωνικά μίλια (2.280 km2) είναι στεριά και 6,7 τετραγωνικά μίλια (17 km2) (0,8%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Λαβάκα (βόρεια)
* Κομητεία Τζάκσον (βορειοανατολικά)
* Κομητεία Κάλχουν (νοτιοανατολικά)
* Κομητεία Ρεφούτζιο (νότια)
* Κομητεία Γκόλιαντ (νοτιοδυτικά)
* Κομητεία ΝτεΓουίτ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Κολοράντο (Τέξας)

Η **Κομητεία Κολοράντο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 20,557 κατοίκους. Η διοικητική πρωτεύουσα (*έδρα*) είναι το Κολόμπους. Η κομητεία ιδρύθηκε το 1836 και είναι μία από τις 23 αρχικές κομητείες της πολιτείας. Πήρε το όνομά της από τον ποταμό Κολοράντο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 974 τετραγωνικά μίλια (2.520 km2), εκ των οποίων τα 13 τ. μίλια (34 km2) (1,4%) καλύπτονται από νερό.

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες του Τέξας
Κομητεία Ναβάρο (Τέξας)

Η **Κομητεία Ναβάρο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 52,635 κατοίκους. Η διοικητική πρωτεύουσα (*έδρα*) είναι το Κορσικάνα. Η κομητεία ιδρύθηκε το 1846 από τμήμα της κομητείας Ρόμπερτσον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.086 τετραγωνικά μίλια (2.810 km2), εκ των οποίων τα 76 τετραγωνικά μίλια (200 km2) (7,0%) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Τζεφ Ντέιβις (Τέξας)

Η **Κομητεία Τζεφ Ντέιβις** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 1,996 κατοίκους. Η διοικητική πρωτεύουσα (*έδρα*) είναι το Φορτ Ντέιβις.  Η κομητεία ιδρύθηκε το 1887 από τμήμα της κομητείας Πρεσίντιο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.265 τετραγωνικά μίλια (5.870 km2), η οποία σχεδόν το σύνολο είναι γη.

## Παραπομπές


Κατηγορία:Κομητείες του Τέξας
Κομητεία Τσέιμπερς (Τέξας)

Η **Κομητεία Τσέιμπερς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 53,876 κατοίκους.Η διοικητική πρωτεύουσα (*έδρα*) είναι το Ανάουακ.  Η κομητεία ιδρύθηκε το 1858 από τμήματα των κομητειών Λίμπερτι και Τζέφερσον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 871 τετραγωνικά μίλια (2.260 km2), εκ των οποίων 597 τετραγωνικά μίλια (1.550 km2) είναι ξηρά και 274 τετραγωνικά μίλια (710 km2) (31%) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Τράβις (Τέξας)

Η **Κομητεία Τράβις** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 1,290,961 κατοίκους.Η διοικητική πρωτεύουσα (*έδρα*) είναι το Όστιν.  Η κομητεία ιδρύθηκε το 1840 από τμήμα της κομητείας Μπάστροπ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.023 τετραγωνικά μίλια (2.650 km2), εκ των οποίων 990 τετραγωνικά μίλια (2.600 km2) είναι ξηρά και 33 τετραγωνικά μίλια (85 km2) (3,2% της επικράτειας) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Χόπκινς (Τέξας)

Η **Κομητεία Χόπκινς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 36,787 κατοίκους. Η διοικητική πρωτεύουσα (*έδρα*) είναι το Σάλφερ Σπρινγκς.  Η κομητεία ιδρύθηκε το 1846 από τμήματα των κομητειών Λαμάρ και Νακογκότσες.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 793 τετραγωνικά μίλια (2.050 τ.χλμ), εκ των οποίων τα 767 τετραγωνικά μίλια (1.990 τ.χλμ) είναι ξηρά και τα 26 τετραγωνικά μίλια (67 τ.χλμ) (3,2%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Τάραντ (Τέξας)

Η **Κομητεία Τάραντ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 2,110,947 κατοίκους. Η διοικητική πρωτεύουσα (*έδρα*) είναι το Φορτ Γουόρθ.  Η κομητεία ιδρύθηκε το 1849 από τμήμα της κομητείας Ναβάρο.

Σύμφωνα με το Γραφείο Απογραφής των ΗΠΑ, η κομητεία έχει έκταση 902 τετραγωνικά μίλια (2.340 km2), εκ των οποίων 864 τετραγωνικά μίλια (2.240 km2) είναι ξηρά και 39 τετραγωνικά μίλια (100 km2) (4,3%) νερό.

## Παραπομπές


Κατηγορία:Κομητείες του Τέξας
Κομητεία Τρίνιτι (Τέξας)

Η **Κομητεία Τρίνιτι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 13,602 κατοίκους. Η διοικητική πρωτεύουσα (*έδρα*) είναι το Γκρόβετον.  Η κομητεία ιδρύθηκε το 1850 από τμήμα της κομητείας Χιούστον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 714 τετραγωνικά μίλια (1.850 χμ²), εκ των οποίων 694 τετραγωνικά μίλια (1.800 χμ²) είναι ξηρά και 20 τετραγωνικά μίλια (52 χμ²) (2,9%) καλύπτονται από ύδατα (λίμνες, ποτάμια).

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες του Τέξας
Παλάτι της Τέχνης (Κρακοβία)

Το **Παλάτι της Τέχνης** (πολωνικά: *Pałac Sztuki*) είναι παλάτι που βρίσκεται στην Παλιά Πόλη της Κρακοβίας, στην Πολωνία, στην Πλατεία Στσεπάνσκι 4.

## Ιστορικά στοιχεία
μικρογραφία|240x240εσ|Η κεφαλή του Απόλλωνα.
Το κτήριο σε ρυθμό αρ νουβό ανεγέρθηκε το 1898-1901, σε σχέδια του αρχιτέκτονα Φραντσίσεκ Μοντσίνσκι, έχοντας ως πρότυπο το περίφημο εκθεσιακό περίπτερο της Ζετσεσιόν στη Βιέννη. Οι πιο εξέχοντες καλλιτέχνες της Κρακοβίας συμμετείχαν στη διακόσμηση του Παλατιού της Τέχνης. Η εντυπωσιακή επιχρυσωμένη ζωφόρος, που αντιπροσωπεύει συμβολικά τη μεταβλητότητα της μοίρας του καλλιτέχνη, σχεδιάστηκε από τον Γιάτσεκ Μαλτσέφσκι. Η πρόσοψη του ανακτόρου είναι διακοσμημένη με μια στοά με κίονες, στην κορυφή της οποίας υπάρχει μια κεφαλή του προστάτη της τέχνης, Απόλλωνα, σε ένα ηλιόλουστο φωτοστέφανο. Η οροφή του κτιρίου είναι από κασσίτερο και γυαλί. Στους πλαϊνούς τοίχους του κτιρίου υπάρχουν προτομές διάσημων Πολωνών ζωγράφων και γλυπτών. Από την πλευρά της Πλατείας Στσεπάνσκι υπάρχει η προτομή του Γιαν Ματέικο, έργο του Αντόνι Μαντεΐσκι και από την άλλη πλευρά του Πάρκου Πλάντι υπάρχει η προτομή του Στανίσουαφ Βισπιάνσκι.

## Το κτήριο σήμερα
Το κτήριο σήμερα λειτουργεί ως έκθεση τέχνης. Με πρωτοβουλία μελών της Εταιρείας Φίλων Καλών Τεχνών και εκπροσώπων του Ροταριανού Ομίλου, πραγματοποιούνται εκεί παρουσιάσεις Πολωνικής σύγχρονης τέχνης, καθώς και εκθέσεις ξένων καλλιτεχνών. Στο κτίριο διοργανώνονται επίσης δημοπρασίες τέχνης.

## Παραπομπές


## Πηγές

* http://palac-sztuki.krakow.pl/muzea/palac-sztuki/
* https://www.renowacjeizabytki.pl/artykuly-techniczne/Palac-Sztuki-w-Krakowie-secesyjne-Semper-in-altum,3780

Τεχνης Παλατι
Τεχνης Παλατι Κρακοβια
Ντρασλός Σερρών

Το **Ντρασλός** είναι πρώην οικισμός στον σημερινό Δήμο Αμφίπολης της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε υψόμετρο 340 μέτρων στο Κερδύλιο όρος, σε απόσταση 4 χλμ. νότια-νοτιοανατολικά από το Αηδονοχώρι Σερρών και 4,3 χλμ. δυτικά από το σήμερα εγκαταλελειμμένο χωριό Άνω Κερδύλιο Σερρών.

## Ιστορία
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης. Ο πληθυσμός του ήταν αμιγώς μουσουλμανικός, ενώ περιστοιχιζόταν από άλλα τουρκικά χωριά, όπως Σιντελή, Γιαννιλί, Τζαμί, Τσατακλί, Ινελή, Τουλάδες και Ραχμανλή (Αμυγδαλοχώρι).

Ο οικισμός αναφέρεται σε ιστορικές πηγές και με τις ονομασίες *Ντρασλάς*, *Ντρασλί* ή *Ντρασλάδες*. Σε αυστροουγγρικούς χάρτες του δεύτερου μισού του 19ου αιώνα και σε παράγωγά τους, αποτυπώνεται με την ονομασία *Καρατσεσμέ*, που στην τουρκική γλώσσα σημαίνει *μαύρη κρήνη* ή *σκοτεινή πηγή*.***'

Μετά το τέλος των [[Βαλκανικοί πόλεμοι|Βαλκανικών Πολέμων]] και την προσάρτηση των εδαφών στην [[Βασίλειο της Ελλάδας|ελληνική επικράτεια]], οι κάτοικοι [[Ανταλλαγή πληθυσμών#Συνθήκη του 1913|μετανάστευσαν]] στην [[Τουρκία]]. Ο οικισμός δεν καταγράφηκε στην [[Ελληνική απογραφή 1913|ελληνική απογραφή του 1913]], ούτε προσαρτήθηκε στις κοντινές κοινότητες [[Αηδονοχώρι Σερρών|Αηδονοχωρίου]] ή Άνω Κρουσόβου ([[Άνω Κερδύλιο Σερρών|Άνω Κερδύλιο]]), κατά τη σύστασή τους το 1920.******

Το 1968 με το ΦΕΚ 146Α΄/6-7-1968, η θέση ''Ντρασλάδες'' μετονομάστηκε σε ''Ξυλότοπος.***''' Σε απόσταση περίπου 600 μέτρων βορειοδυτικά του πρώην οικισμού, βρίσκεται το πέτρινο μονότοξο γεφύρι του Γερούξαλη.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Αμφίπολης
Φραγκίσκος του Λουξεμβούργου (υιός)

Ο **Φραγκίσκος**, γαλλ.:  *François de Luxembourg de Martigues*, (π. 1492 - 29 Ιουνίου 1553 στο Ντυίνγκ) από τον Οίκο του Λουξεμβούργου-Λινύ, ήταν υποκόμης του Μαρτίγκ, κύριος και αξιωματούχος του δουκάτου της Σαβοΐας.

## Βιογραφία
Ήταν γιος του Φραγκίσκου του Λουξεμβούργου (πατρός)  και της Λουίζας της Σαβοΐας, κόρης του Ιανού κόμη της Γενεύης . Το όνομά του προέρχεται από το γεγονός ότι ήταν απόγονος 9ης γενιάς του Ερρίκου Ε΄ κόμη του Λουξεμβούργου, και ανήκει στον γαλλικό κλάδο των Λινύ, του Οίκου του Λουξεμβούργου.

Κληρονόμησε τα εδάφη της οικογένειας το 1511 : τα διόδια της Nυόν και την κυριότητα του Μπελμόν (Yβερντόν) και του Tερνιέ (κοντά στη Γενεύη), τα έσοδα από τα κάστρα Λα Τουρ-ντε-Πελίζ, Βεβέ, Moντέ, Εβιάν, και την κυριότητα του Φαβέρζ. Έγινε Γενικός Κυβερνήτης του δουκάτου της Σαβοΐας το 1534 .

Αυτή η εγγύτητα με τον Οίκο της Σαβοΐας, έκανε η περιουσία που βρισκόταν στην Ελβετία να κατασχεθεί, όταν συνέβη η Μεταρρύθμιση . Με την υποστήριξη του βασιλιά της Γαλλίας απέκτησε τη μερική απόδοση τής περιουσίας του (Μπελμόν, Tερνιέ και Βεβέ) το 1547  .

## Οικογένεια
Νυμφεύτηκε την Καρλόττα του Μπρος το 1526, κόρη του Ρενέ κόμη του Παντιέβρ. Είχαν τέσσερα , ίσως πέντε, τέκνα:

* Κάρολος, υποκόμης του Μαρτίγκ (1527 - 18 Ιουλίου 1553, στην πολιορκία του Εντάν)
* Σεβαστιανός (1530 - 1569), κόμης του Παντιέβρ, που είχε πολλούς απογόνους (Ο Λουδοβίκος ΙΕ΄ της Γαλλίας κατάγεται από αυτόν, καθώς και οι δούκες της Σαβοΐας, οι βασιλείς της Ιταλίας).
* Φίλιππος.
* Φιλίππα, μαντμαζέλ ντε Μαρτίγκ.
* Μαντελέν, παντρεύτηκε στις 13 Νοεμβρίου 1563 με τον Γεώργιο ντε Λα Τρεμουάλ, νεότερο γιο του Φραγκίσκου βαρόνου του Ρουαγιάν. Απόγονοί του ήταν οι μαρκήσιοι του Ρουαγιάν.

## Πρόγονοι

## Σημειώσεις και παραπομπές


## Πηγές
* O. Dessemontet, " The Luxembourg-Martigues, άρχοντες στο Pays de Vaud 1487-1558 », στο *Swiss History Review*, 1954, pp. 88-123

### Εξωτερικοί σύνδεσμοι
* Gilbert Marion, « Luxembourg-Martigues [archive] » dans le Dictionnaire historique de la Suisse en ligne, version du 2010.

Κατηγορία:Οίκος του Λουξεμβούργου
Κίνηση για Ανασύνταξη του ΚΚΕ 1918-55

Η **Κίνηση για Ανασύνταξη του ΚΚΕ 1918-55** (Κ.Α.Κ.Κ.Ε. 1918-1955), είναι μία αντι-αναθεωρητιστική μαρξιστική-λενινιστική κομμουνιστική οργάνωση στην Ελλάδα. Είναι πιο γνωστή ως *Ανασύνταξη*. Ήταν υπέρ της Ενότητας των κομμουνιστών σε ένα επαναστατικό κόμμα νέου τύπου, σε ένα κόμμα λενινιστικού-σταλινικού τύπου, στο ΚΚΕ 1918-1955. Θεωρεί επιζήμια τη στάση των διαφόρων σημερινών εξωκοινοβουλευτικών Οργανώσεων και Ομάδων - που επικαλούνται το «μαρξισμό-λενινισμό» και όχι το σταλινισμό - απέναντι στο ζήτημα της Ενότητας. 

## Ιστορία
Η *Ανασύνταξη* ιδρύθηκε το 1996. Είναι μία Μαρξιστική-Λενινιστική οργάνωση που αγωνίζεται για την ένωση όλων των Ελλήνων κομμουνιστών σε ένα μαρξιστικό-λενίνιστικο-σταλινιστικό κόμμα. Προέκυψε από την ένωση μικρών μαρξιστικών-λενινιστικών οργανώσεων όπως το Κίνημα για ένα Ενωμένο Κομμουνιστικό Κόμμα Ελλάδας και απο άλλες ομάδες που αποτελούνταν κυρίως από εξοριζόμενους Έλληνες κομμουνιστές από την πρώην Σοβιετική Ένωση και παλιούς στρατιώτες και αξιωματικούς του ΕΑΜ-ΕΛΑΣ.

Τα μέλη της Ανασύνταξης ισχυρίζονται ότι το σημερινό ΚΚΕ δεν έχει καμία σχέση με το κόμμα πριν από την αποσταλινοποίηση του την περίοδο 1955-1956, και ότι οι ηγέτες του νέου κόμματος πρόδωσαν τον Νικόλαο Ζαχαριάδη, τον Γενικό Γραμματέα του Κομμουνιστικού Κόμματος Ελλάδας (ΚΚΕ) μέχρι το 1955.  Για να διακρίνουν το παλιό κόμμα από το νέο κόμμα που αναπτύχθηκε μετά το 1955, αναφέρονται στο σημερινό ΚΚΕ ως **"Κ"ΚΕ** ή "Κ"ΚΕ ('56), προσθέτοντας εισαγωγικά ειρωνείας γύρω από το πρώτο Κ, το οποίο αντιστοιχεί στην λέξη κομμουνιστικό.

Εν αντιθέσει με άλλες αντι-αναθεωρητικές οργανώσεις, η Ανασύνταξη χρησιμοποιεί τακτικά τον όρο Στάλινισμό. Η οργάνωση κατηγόρησε τον Λούντο Μαρτένς ως ρεβιζιονιστή και υπερασπιστή του Μιχαήλ Γκορμπατσόφ, και το βιβλίο του *[[Another View of Stalin|Μια άλλη ματια στον Στάλιν]]* ως ένα θεμελιωδώς αντισταλίνικο βιβλίο.

Η οργάνωση δημοσιεύει μια δεκαπενθήμερη εφημερίδα τεσσάρων σελίδων που ονομάζεται Ανασύνταξη.

Ο Ανασύνταξη είναι ενεργός συμμετέχων στη Παγκόσμια Σύσκεψη των Μαρξιστικών-Λενινιστικών Κομμάτων και Οργανώσεων.

Η οργάνωση δεν έχει συμμετάσχει σε εκλογές.

## Δείτε επίσης
* Πολιτική της Ελλάδας

## Παραπομπές


## Εξωτερικοί σύνδεσμοι
* Επίσημη ιστοσελίδα, κυρίως στα Ελληνικά
* Το αγγλικό blog του Anasintaxi

Κατηγορία:Κομμουνιστικά κόμματα στην Ελλάδα
Διαίρεση της Μογγολικής Αυτοκρατορίας

Ο διαμελισμός της Μογγολικής Αυτοκρατορίας άρχισε μετά τον θάνατο του Μόνγκε Χαν κατά τη διάρκεια της πολιορκίας του κάστρου Ντιάο Γιου (απλοποιημένα Κινέζικα: 钓鱼城; Παραδοσιακά Κινέζικα: 釣魚城; πινγίν:*Diàoyúchéng*) χωρίς να ανακηρύξει διάδοχο, κατακρημνίζοντας εσωτερικές διαμάχες μεταξύ των μελών των Τολουιδών για τον τίτλο του χαγάνου, οι οποίες κλιμακώθηκαν σε εμφύλιο πόλεμο. Αυτός ο εμφύλιος, μαζί με τον πόλεμο Μπέρκε-Χουλάγκου και τον διαδοχικό πόλεμο Καϊντού-Κουμπλάι, αποδυνάμωσε εξαιρεικά την εξουσία του χαγάνου σε όλη την επικράτεια της Μογγολικής Αυτοκρατορίας, οδηγώντας στον διαμελισμό της σε τέσσερα χανάτα: τη Χρυσή Ορδή στην Ανατολική Ευρώπη, το χανάτο Τσαγκατάι στην κεντρική Ασία, το Ιλχανάτο στην περιοχή του Ιράν και τη δυναστεία Γιουάν στην Κίνα και στη Μογγολία με έδρα το σημερινό Πεκίνο (τότε Χάνμπαλιχ), ωστόσο οι αυτοκράτορες της δυναστείας κατείχαν τον ονομαστικό/συμβολικό τίτλο του χαγάνου ολόκληρης της Αυτοκρατορίας.

Τα τέσσερα τμήματα της Μογγολικής Αυτοκρατορίας ακολουθούσαν τα δικά τους συμφέροντα και στόχους και διαλύθηκαν σε διαφορετικές χρονολογίες. Τα περισσότερα δυτικά χανάτα δεν αναγνώρισαν τον Κουμπλάι ως Μεγάλο Χαν. Παρόλο που κάποια του ζητούσαν να επιβεβαιώσει την ενθρόνιση των περιφερειακών τους χαν, τα τέσσερα χανάτα ήταν λειτουργικά ανεξάρτητα κυρίαρχα κράτη. Το Ιλχανάτο και η δυναστεία Γιουάν είχαν στενές διπλωματικές σχέσεις και μοιράζονταν επιστημονικές και πολιτισμικές γνώσεις, όμως στρατιωτική συνεργασία μεταξύ των Μογγολικών χανάτων δε θα συνέβαινε ποτέ ξανά - η Μογγολική Αυτοκρατορία είχε αποσυντεθεί.

## Παραπομπές


Κατηγορία:Διαλύσεις αυτοκρατοριών
Κατηγορία:Διαμελισμός (πολιτική)
Κατηγορία:Χανάτο του Τσαγκατάι
Κατηγορία:Χρυσή Ορδή
Κατηγορία:Δυναστεία Γιουάν
Κατηγορία:Μογγολική Αυτοκρατορία
Κατηγορία:Λήμματα που περιέχουν κείμενο στα κινεζικά
Βέλικε Τρνόβτσι

Το **Βέλικε Τρνόβτσι** (βοσν. *Veliki Trnovci*, σερβ. Велики Трновци) είναι χωριό στον Δήμο του Κάκανι, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 700 μέτρων πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Βέλικε Τρνόβτσι ήταν 250 κάτοικοι Από τους κατοίκους αυτούς το 85,6% δήλωσαν Μποσνιάκοι και το 11,2% δήλωσαν Κροάτες.

## Παραπομπές


Βελικε Τρνοβτσι
Ζίβαλι

Το **Ζίβαλι** (βοσν. *Živalji*) είναι χωριό στον Δήμο του Κάκανι, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 840 μέτρων πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Ζίβαλι ήταν 159 κάτοικοι, έναντι 327 κατοίκων το 1991 και 543 το 1981. Το σύνολο των κατοίκων του 2013 δήλωσαν Μποσνιάκοι (Βόσνιοι Μουσουλμάνοι).

## Παραπομπές


Ζιβαλι
Ίβνιτσα

Η **Ίβνιτσα** (βοσν. *Ivnica*, σερβ. Ивница) είναι χωριό στον Δήμο του Κάκανι, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 800 μέτρων πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Βέλικε Τρνόβτσι ήταν 241 κάτοικοι Από τους κατοίκους αυτούς οι 237 (ποσοστό 98,3%) δήλωσαν Μποσνιάκοι και τρεις δήλωσαν Σέρβοι.

## Παραπομπές


Ιβνιτσα
Αικατερίνη του Ροάν (1578-1607)

Η **Αικατερίνη**, γαλλ.: *Catherine de Rohan* (20 Ιουνίου 1578, στο Μπλαίν - 10 Μαΐου 1607, στο Τσβάιμπρυκεν), ήταν η πρώτη σύζυγος του κόμη Ιωάννη Β΄ του Τσβάιμπρυκεν (γερμ.: Zweibrücken, γαλλ.: Deux-Ponts, ελλ.: Δύο-Γέφυρες).

## Βιογραφία
Η Αικατερίνη ήταν ένα από τα παιδιά του Ρενέ Β΄ υποκόμη του Ροάν και της Κατερίν ντε Παρτεναί. Μεταξύ των αδελφιών της ήταν ο Ερρίκος Β΄, ο Βενιαμίν και η Άννα. Ο Ρενέ Β΄ ήταν εκ μητρός εγγονός των Ιωάννη Γ΄ των Αλμπρέ και της Αικατερίνης των Φουά, βασίλισσας της Ναβάρρας. Έτσι ήταν εξάδελφος του Ερρίκου Γ΄ των Βουρβόνων βασιλιά της Ναβάρρας και πρώτος *πρίγκιπας του αίματος* αυτού του βασιλείου. Απεβίωσε το 1586 στη Λα Ροσέλ κατά τη διάρκεια του Η΄ Θρησκευτικού Πολέμου. Τα παιδιά παρέμειναν στη φροντίδα τής μητέρας τους, και όλα έλαβαν καλβινιστική μόρφωση από αυτήν.

Το 1589 ο βασιλιάς της Ναβάρρας έγινε τελικά βασιλιάς της Γαλλίας ως Ερρίκος Δ΄, και η κατάσταση της οικογένειας βελτιώθηκε σημαντικά (η κομητεία του Ροάν αναβιβάστηκε σε δουκάτο το 1603, σκαμνί χάριτος για την Αικατερίνη και τις αδλφές της). Έτσι, μετά από πρωτοβουλία της Αικατερίνης του Μπουρμπόν, αδελφής του βασιλιά, σύζυγο του δούκα της Λωρραίνη, οργανώθηκε το 1604 ο γάμος της Αικατερίνης του Ροάν με τον Γερμανό προτεστάντη πρίγκιπα Ιωάννη Β΄ του Παλατινάτου-Τσβάιμπρυκεν, τότε παρών στην Αυλή. Στη συνέχεια το ζεύγος έφυγε, για να μείνει στην κομητεία Τσβάιμπρυκεν. Η Αικατερίνη απεβίωσε πρόωρα το 1607 στο Τσβάιμπρυκεν λίγες ημέρες μετά τη γέννηση τού μόνου τέκνου της Μαγδαληνής Αικατερίνης.

## Οικογένεια
Στις 28 Αυγούστου 1604 η Αικατερίνη του Ροάν παντρεύτηκε τον δούκα Ιωάννη Β΄ του Ντρε στο Μπλαιν. Αγού γέννησε ένα τέκνο, απεβίωσε λίγες ημέρες μετά τον τοκετό.
* Μαγδαληνή Αικατερίνη (26 Απριλίου 1607, Τσβάιμπρυκεν - 20 Ιανουαρίου 1648, Στρασβούργο), παντρεύτηκε το 1630 τον Χριστιανό Α΄ των Βίττελσμπαχ κόμη του Μπίρκενφελντ-Μπίσβαϊλερ, με πολλούς απογόνους.

Με τον γάμο το 1741 των δύο από τους απογόνους της, του Λουδοβίκου Θ΄ της Έσσης-Ντάρμστατ και της Καρολίνας του Παλατινάτου-Τσβάιμπρυκεν-Μπίρκενφελντ, η Αικατερίνη του Ροάν έγινε η πρόγονος όλων των Ευρωπαίων μοναρχών, που βασιλεύουν από τις 8 Σεπτεμβρίου 2022.

## Παραπομπές

Κατηγορία:Οίκος του Βίττελσμπαχ
ΚΤΕΛ Μακεδονία

Ο **σταθμός υπεραστικών λεωφορείων Θεσσαλονίκης «Μακεδονία»**, γνωστός και ως **ΚΤΕΛ Μακεδονία**, είναι ο κεντρικός σταθμός υπεραστικών λεωφορείων της Θεσσαλονίκης και ο μεγαλύτερος στην Ελλάδα. Βρίσκεται μόλις 5χλμ από το κέντρο της πόλης στη Μενεμένη. Η κατασκευή ξεκίνησε τον Οκτώβριο του 1996 και άνοιξε για το κοινό τον Σεπτέμβριο του 2002. Εξυπηρετεί περίπου 20 με 25 χιλιάδες επιβάτες και 800 αναχωρήσεις λεωφορείων την ημέρα προς διάφορες πόλεις σε όλη την Ελλάδα, καθώς εκτελούνται και ορισμένα δρομολόγια προς Αλβανία, Βουλγαρία, Βόρεια Μακεδονία, Γερμανία και Τουρκία.

Από το 2017, λειτουργούν εντός του σταθμού, δεκαεννέα δωμάτια για τη διανυκτέρευση των ταξιδιωτών.

## Εξυπηρέτηση Αστικής Συγκοινωνίας
Τα **ΚΤΕΛ Μακεδονίας** συνδέονται με την Θεσσαλονίκη με τις ακόλουθες αστικές γραμμές του ΟΑΣΘ: 

## Δρομολόγια

## Παραπομπές


Κατηγορία:Μεταφορές στη Θεσσαλονίκη
Κατηγορία:Σταθμοί ΚΤΕΛ
Λυμπερόπουλος

Το ελληνικό επώνυμο **Λυμπερόπουλος** μπορεί να αναφέρεται μεταξύ άλλων σε κάποιο από τα παρακάτω πρόσωπα:

* Γιάννης Λυμπερόπουλος (1921-2009), δικηγόρος, συγγραφέας και αντιστασιακός
* Δημήτρης Λυμπερόπουλος (1925-2019), δημοσιογράφος, φωτογράφος και συγγραφέας
* Ηλίας Λυμπερόπουλος (1921-1984), θεατρικός συγγραφέας, επιθεωρησιογράφος και στιχουργός
* Νίκος Λυμπερόπουλος (γενν. 1975), ποδοσφαιριστής
* Σωτήρης Λυμπερόπουλος (γενν. 1977), ποδοσφαιριστής
* Χάρης Λυμπερόπουλος (1922-2020), αθλητικός δημοσιογράφος και αθλητής του στίβου

## Δείτε επίσης
* Μάγια Λυμπεροπούλου (1940-2021), ηθοποιός του θεάτρου
Βέης

Το ελληνικό επώνυμο **Βέης**, που ετυμολογείται από τη λέξη *[[μπέης]]* (τουρκ. *bey* = ανώτερος διοικητικός τίτλος στην Οθωμανική αυτοκρατορία) μπορεί να αναφέρεται μεταξύ άλλων σε κάποιο από τα παρακάτω πρόσωπα:

* Γεώργιος Κ. Βέης (1929-2022), γεωφυσικός και γεωδαίτης, καθηγητής στο ΕΜΠ και πρόεδρος του ΑΣΕΠ
* Γιώργος Βέης (γενν. 1955), ποιητής, συγγραφέας, κριτικογράφος και μεταφραστής
* Κωνσταντίνος Βέης (1879-1963), χημικός, καθηγητής και μέλος της Ακαδημίας Αθηνών, πατερας του Γεωργίου Κ. Βέη
* Νίκος Βέης (1883-1958), βυζαντινολόγος, ιστορικός και νεοελληνιστής, μέλος της Ακαδημίας Αθηνών, αδελφός του Κωνσταντίνου
* Οσμάν Σαΐτ Ιμπραήμ Χακή Βέης, ο τελευταίος Μουσουλμάνος δήμαρχος της Θεσσαλονίκης (τις περιόδους 1912-1916 και 1920-1922)
* Ουλούγ βέης, εξελληνισμένη απόδοση του ονόματος του Ούλουγκ Μπεγκ (15ος αι.), Μογγόλου σουλτάνου και αστρονόμου-μαθηματικού, εγγονού του Ταμερλάνου

## Δείτε επίσης
* Μπέης (επώνυμο)